Kreis Grimma

Kreis Grimma var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Grimma. Kretsen ble dannet i 1952 ved at Kreis Wurzen ble skilt ut fra det tidligere Amtshauptmannschaft Grimma som ble opprettet i 1874, og som omfattet hele området omkring elvebassenget Mulde.

Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Grimma. Den 1. august 1994 ble kretsen slått sammen med Landkreis Wurzen til den nye kretsen Muldentalkreis som eksisterte frem til 2008.